b"\n_START_ARTICLE_\nSatrapia de Fr\xc3\xadgia\n_START_PARAGRAPH_\nLa satrapia de Fr\xc3\xadgia o de Gran Fr\xc3\xadgia, fou un territori de la P\xc3\xa8rsia aquem\xc3\xa8nida, amb capital a Celenes (Celaenae). Va passar a P\xc3\xa8rsia el 546 aC al conquerir el regne de Fr\xc3\xadgia; va romandre persa sota s\xc3\xa0trapes en general desconeguts fins a la conquesta d'Alexandre el Gran el 333 aC. Va pert\xc3\xa0nyer a Ant\xc3\xadgon el Borni des del 323 aC i es va fer independent a Sardes com a rei d'\xc3\x80sia el 305 aC, fins al 301 aC. En aquest any va passar a Seleuc I Nic\xc3\xa0tor. El 190 aC va passar al Regne de P\xc3\xa8rgam amb el qual va entrar a les possessiones romanes el 133 aC. Inclo\xc3\xafa Lica\xc3\xb2nia, Ps\xc3\xaddia i Pamf\xc3\xadlia i per tant arribava a la mar (entre Celenderis i Coracesium a l'est i Faselis a l'oest); al nord limitava amb la Satrapia de L\xc3\xaddia i la Fr\xc3\xadgia Hel\xc2\xb7lesp\xc3\xb2ntica; a l'est limitava amb el riu Halis (Halys) i al sud-est amb les muntanyes del Taure."